घाटशिला, सुरदा डुमरिया में आठ घंटे बिजली गुल, परेशान रहे लोग
सामान्यबिजली मरम्मत कार्य को लेकर अनुमंडल के घाटशिला, सुरदा डुमरिया में शुक्रवार को 6 से 8 घंटे तक बिजली कटौती की गई। लोग गर्मी बढ़ने के साथ बिजली कटौती को लेकर सजग नहीं थे। शुक्रवार को डीवीसी की ओर से बिजली कटौती ने लोगों को काफी परेशान किया। घाटशिला के जेई एसके दास ने बताया कि घाटशिला, सुरदा डुमरिया में सुबह 10 बजे से शाम 3 बजे तक विद्युतापूर्ति प्रभावित रहेगी। झारखंड विद्युत वितरण निगम के धालभूमगढ़ के एसडीओ रंधीर कुमार ने समाचार पत्र के माध्यम से लोगों को इसकी सूचना दे दी थी। बिजली कटौती अगले 4 दिनों तक यानी 7 मार्च तक की जाएगी। हालांकि धालभूमगढ़ के एसडीओ रंधीर कुमार ने बताया कि इस दौरान रिस्ट्रिक्टेट पावर सप्लाई जारी रहेगी, यानी बिजली पूर्ण रूप से गुल नहीं होगी। इस दौरान बिजली आती-जाती रहेगी। मरम्मत को लेकर डीवीसी ने झारखंड विद्युत वितरण निगम के अधिकारियों को इस संबंध में पहले ही सूचित कर दिया है। इस दौरान कीताडीह, धालभूमगढ़, चाकुलिया, बहरागोड़ा, जगन्नाथपुर सब स्टेशन से विद्युतापूर्ति की गई। सुबह 7 बजे से शाम 9 बजे तक बिजली आने-जाने का क्रम जारी रहा। जेई एसके दास ने बताया कि घाटशिला के कीताडीह सब स्टेशन से जुड़े क्षेत्र में शनिवार तथा रविवार को सुबह 7 से शाम 5 बजे तक बिजली की कटौती की जाएगी। इससे लोगों को परेशानी होगी।
बिजली कटौती से इंटर और मैट्रिक के परीक्षार्थी दिनभर गर्मी से रहे परेशान
शुक्रवारको मैट्रिक परीक्षा का अंतिम दिन था। परीक्षा के अतिंम दिन पहली पाली हिन्दी विषय की परीक्षा थी। परीक्षार्थियों की संख्या भी काफी अधिक थी। कई परीक्षा केन्द्रों पर बिजली नहीं रहने से परीक्षार्थियों को परेशानी हुई। द्वितीय पाली में इंटर की परीक्षा के दौरान भी कई परीक्षा केन्द्रों में बिजली नहीं रहने से परीक्षार्थियों को परेशानी झेलनी पड़ी। बच्चे गर्मी से परेशान दिखे।
बांस के खंभे की जगह पोल लगाने की मांग
धालभूमगढ़।शुक्रवारको प्रदेश बीस सूत्री सदस्य लखन मार्डी ने चुकरीपाड़ा पंचायत के चुकरीपाड़ा का दौरा कर ग्रामीणों से गांव की समस्याओं के बारे में जानकारी ली। चुकरीपाड़ा पंचायत भवन के समीप लकड़ी के खूंटा से बिजली तार खींचकर गांव में बिजली ले जाया गया था। उक्त खूंटा काफी जर्जर स्थिति में था, इससे कभी भी दुर्घटना घट सकती है। बिजली तार की जमीन से ऊंचाई ज्यादा नहीं है। बिजली तार की स्थिति देखकर दूरभाष पर बिजली विभाग के एसडीओ से बात कर जल्द से जल्द उक्त जर्जर लकड़ी का खूंटा हटाकर बिजली पोल लगाने की व्यवस्था करने को कहा गया। इस मौके पर भाजपा मंडल अध्यक्ष विश्वनाथ बेहरा, मुखिया मनसाराम मुंडा, पंसस बासंती मुर्मू, वैद्यनाथ हांसदा, बबलू सोरेन आदि उपस्थित थे।
hin_Deva hin_Deva bho_Deva hin_Deva hne_Deva hin_Deva